CELEX: 32021R2063
Language: sk
Date: 2021-08-25 00:00:00
Title: Delegované nariadenie Komisie (EÚ) 2021/2063 z 25. augusta 2021, ktorým sa mení a opravuje delegované nariadenie (EÚ) 2020/2015, ktorým sa spresňuje vykonávanie povinnosti vylodiť úlovky pri rybolove určitých druhov v západných vodách na obdobie 2021 – 2023

26.11.2021   
               
               
                  SK
               
               
                  Úradný vestník Európskej únie
               
               
                  L 421/6
               
            
         DELEGOVANÉ NARIADENIE KOMISIE (EÚ) 2021/2063
         z 25. augusta 2021,
         ktorým sa mení a opravuje delegované nariadenie (EÚ) 2020/2015, ktorým sa spresňuje vykonávanie povinnosti vylodiť úlovky pri rybolove určitých druhov v západných vodách na obdobie 2021 – 2023
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/472 z 19. marca 2019, ktorým sa stanovuje viacročný plán pre populácie lovené v západných vodách a priľahlých vodách a na rybolov využívajúci tieto populácie, ktorým sa menia nariadenia (EÚ) 2016/1139 a (EÚ) 2018/973 a zrušujú nariadenia Rady (ES) č. 811/2004, (ES) č. 2166/2005, (ES) č. 388/2006, (ES) č. 509/2007 a (ES) č. 1300/2008 (1), a najmä na jeho článok 13,
         keďže:
         
                     (1)
                  
                  
                     V delegovanom nariadení Komisie (EÚ) 2020/2015 (2) sa spresňuje vykonávanie povinnosti vylodiť úlovky pri rybolove určitých druhov žijúcich pri morskom dne v západných vodách na obdobie 2021 – 2023, a to na základe dvoch spoločných odporúčaní predložených Belgickom, Španielskom, Francúzskom, Holandskom a Portugalskom (ďalej len „členské štáty ležiace pri juhozápadných vodách“) a Belgickom, Írskom, Španielskom, Francúzskom a Holandskom (ďalej len „členské štáty ležiace pri severozápadných vodách“).
                  
               
                     (2)
                  
                  
                     Podľa delegovaného nariadenia (EÚ) 2020/2015 sa určité výnimky z povinnosti vylodiť úlovky predbežne uplatňujú do 31. decembra 2021. V takýchto prípadoch členské štáty, ktoré majú priamy hospodársky záujem, by mali predložiť čo najskôr, najneskôr však do 1. mája 2021, dodatočné vedecké informácie na podporu tejto výnimky. Vedecký, technický a hospodársky výbor pre rybárstvo (ďalej len „STECF“) by mal posúdiť poskytnuté informácie do 31. júla 2021.
                  
               
                     (3)
                  
                  
                     Po konzultácii s Poradnou radou pre severozápadné vody a Poradnou radou pre pelagické populácie členské štáty ležiace pri severozápadných vodách predložili 30. apríla 2021 Komisii spoločné odporúčanie, v ktorom žiadajú o zmenu plánu pre odhadzovanie úlovkov pri určitých druhoch rybolovu v severozápadných vodách.
                  
               
                     (4)
                  
                  
                     Po konzultácii s Poradnou radou pre juhozápadné vody a Poradnou radou pre pelagické populácie členské štáty ležiace pri juhozápadných vodách predložili 30. apríla 2021 Komisii spoločné odporúčanie, v ktorom žiadajú o zmenu plánu pre odhadzovanie úlovkov pri určitých druhoch rybolovu v juhozápadných vodách.
                  
               
                     (5)
                  
                  
                     STECF (3) preskúmal tieto spoločné odporúčania v máji 2021. Komisia predložila návrh delegovaných aktov skupine expertov pozostávajúcej zo zástupcov členských štátov na stretnutí, ktoré sa konalo 16. júla 2021 a na ktorom sa zúčastnil Európsky parlament ako pozorovateľ.
                  
               
                     (6)
                  
                  
                     V delegovanom nariadení (EÚ) 2020/2015 sa stanovil rozsah výnimiek uplatniteľných v severozápadných vodách [podoblasti 5 (okrem divízie 5a a len vody Únie divízie 5b), 6 a 7 Medzinárodnej rady pre výskum mora (ďalej len „ICES“)]. V uvedenom nariadení sa stanovil aj rozsah výnimiek uplatniteľných v juhozápadných vodách [podoblasti ICES 8, 9 a 10 (vody okolo Azor) a oblasti 34.1.1, 34.1.2 a 34.2.0 (vody okolo Madeiry a Kanárskych ostrovov) Výboru pre rybolov v stredovýchodnom Atlantiku (ďalej len „CECAF“)]. V záujme právnej zrozumiteľnosti by uplatňovanie týchto opatrení malo výslovne odkazovať na vody Únie v týchto oblastiach. Delegované nariadenie (EÚ) 2020/2015 by sa preto malo zmeniť.
                  
               
                     (7)
                  
                  
                     Členské štáty ležiace pri severozápadných vodách požiadali o novú výnimku z dôvodu vysokej miery prežitia platesy veľkej lovenej záťahovými sieťami (SSC) v divíziách ICES 7b až 7k. Členské štáty ležiace pri severozápadných vodách poskytli nové vedecké dôkazy na preukázanie vysokej miery prežitia pri odhadzovaní úlovkov platesy veľkej pri tomto druhu rybolovu. Dôkazy boli predložené STECF, ktorý dospel k záveru (4), že údaje o miere prežitia sú spoľahlivé a poskytujú hodnoverný odhad miery prežitia pri uvedenom druhu rybolovu. Výnimka by sa preto mala začleniť do delegovaného nariadenia (EÚ) 2020/2015.
                  
               
                     (8)
                  
                  
                     V článku 10 ods. 4 písm. b) delegovaného nariadenia 2020/2015 sa udelila výnimka z dôvodu vysokej miery prežitia raje kukučej ulovenej vlečnými sieťami na lov pri dne v podoblasti ICES 8; táto výnimka platí do 31. decembra 2021. Členské štáty ležiace pri juhozápadných vodách požiadali o predĺženie platnosti výnimky do 31. decembra 2023. STECF preskúmal vedecké dôkazy, ktoré poskytli členské štáty ležiace pri juhozápadných vodách, a dospel k záveru, že miera prežitia v najnovších štúdiách je nízka, ale vykazuje veľké výkyvy. Na rok 2021 sa však plánujú ďalšie výskumné štúdie zamerané na mieru prežitia na palube aj na pozorovanie v zajatí. Platnosť výnimky by sa preto mala predĺžiť do roku 2022, aby bolo na dokončenie štúdií dosť času. Členské štáty sú povinné najneskôr do 1. mája 2022 predložiť výsledky týchto štúdií výboru STECF.
                  
               
                     (9)
                  
                  
                     V článku 13 ods. 1 písm. f) delegovaného nariadenia (EÚ) 2020/2015 sa udelila výnimka de minimis pre ryby čeľade Caproidae ulovené plavidlami, ktoré používajú vlečné siete na lov pri dne v divíziách ICES 7b až 7c a 7f až 7k. Členské štáty ležiace pri severozápadných vodách požiadali, aby sa spresnilo, že výpočet výnimky by mal byť založený na úlovkoch ulovených všetkými druhmi výstroja. STECF dospel k záveru (5), že hoci táto žiadosť má vplyv na povolený objem úlovkov odhodených na základe výnimky de minimis, objem úlovkov odhodených na základe výnimky de minimis vo výške 0,5 % je nízky bez ohľadu na to, či boli úlovky ulovené všetkými druhmi výstroja alebo len vlečným sieťam na lov pri dne. Okrem toho by sa výnimka mala vzťahovať len na kódy výstroja príslušných vlečných sietí na lov pri dne, ktoré sú uvedené v prílohe XI k vykonávaciemu nariadeniu (EÚ) č. 404/2011. Výnimka by sa teda mala za týchto podmienok udeliť do 31. decembra 2022. Členské štáty sú povinné najneskôr do 1. mája 2022 predložiť údaje o úlovkoch, ktoré požaduje STECF.
                  
               
                     (10)
                  
                  
                     V článku 13 ods. 1 písm. a) delegovaného nariadenia (EÚ) 2020/2015 sa udelila výnimka de minimis pre tresku merlang ulovenú plavidlami, ktoré používajú záťahové siete, pelagické vlečné siete a vlečné siete s rozperným rahnom v divíziách ICES 7b až 7k. Táto výnimka bola udelená len do decembra 2021 vzhľadom na celkový stav ochrany tresky merlang v podoblastiach ICES 7b až 7k. Členské štáty ležiace pri severozápadných vodách požiadali o predĺženie platnosti výnimky. STECF preskúmal vedecké dôkazy, ktoré poskytli členské štáty ležiace pri severozápadných vodách, a dospel k záveru (6), že miera odhadzovania úlovkov je relatívne nízka a že vďaka nápravným opatreniam zavedeným v Keltskom mori sa zlepšila selektívnosť (7). Populácia tresky merlang v Keltskom mori je však úzko súvisí s úlovkami tresky škvrnitej v Keltskom mori a prísne sa monitoruje. Platnosť výnimky by sa teda mala predĺžiť do 31. decembra 2022 a členské štáty sú povinné najneskôr do 1. mája 2022 poskytnúť údaje o úlovkoch, ktoré požaduje STECF.
                  
               
                     (11)
                  
                  
                     V článku 14 ods. 1 delegovaného nariadenia (EÚ) 2020/2015 sa udelila výnimka de minimis pre tresku merlang ulovenú plavidlami, ktoré používajú pelagické vlečné siete, vlečné siete s rozperným rahnom, vlečné siete na lov pri dne a záťahové siete v podoblasti ICES 8. V zozname výstroja však chýbajú druhy výstroja, ktoré patria medzi pelagické vlečné siete (OTM, PTM a TM). Členské štáty ležiace pri juhozápadných vodách požiadali Komisiu o opravu tohto opomenutia. Výnimka by sa preto mala zmeniť.
                  
               
                     (12)
                  
                  
                     Delegované nariadenie (EÚ) 2020/2015 by sa preto malo zodpovedajúcim spôsobom opraviť a zmeniť.
                  
               
                     (13)
                  
                  
                     Keďže opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, toto nariadenie by malo nadobudnúť účinnosť ihneď po jeho uverejnení. Malo by sa uplatňovať od 1. januára 2022,
                  
               PRIJALA TOTO NARIADENIE:
         
            Článok 1
            Delegované nariadenie 2020/2015 sa mení takto:
            
                        1.
                     
                     
                        Článok 1 sa nahrádza takto:
                        „Vo vodách Únie severozápadných vôd (podoblasti ICES 5, 6 a 7), juhozápadných vôd [(podoblasti ICES 8, 9 a 10 (vody okolo Azor)] a zón CECAF 34.1.1, 34.1.2 a 34.2.0 (vody okolo Madeiry a Kanárskych ostrovov) sa povinnosť vylodiť úlovky stanovená v článku 15 ods. 1 nariadenia (EÚ) č. 1380/2013 uplatňuje v súlade s týmto nariadením na rybolov pri morskom dne a rybolov pelagických druhov na obdobie 2021 – 2023.“
                     
                  
                        2.
                     
                     
                        V článku 6 ods. 1 sa dopĺňa toto písmeno f):
                        
                                    „f)
                                 
                                 
                                    platesu veľkú (Pleuronectes platessa) ulovenú v divíziách ICES 7b až 7k škótskymi záťahovými sieťami (SSC).“
                                 
                              
                  
                        3.
                     
                     
                        V článku 10 ods. 4 sa písmeno b) nahrádza takto:
                        
                                    „b)
                                 
                                 
                                    ulovenú vlečnými sieťami na lov pri dne v podoblasti ICES 8 do 31. decembra 2022. Členské štáty s priamym hospodárskym záujmom predložia čo najskôr, najneskôr však do 1. mája 2022, dodatočné vedecké informácie na podporu tejto výnimky pre raju kukučiu ulovenú vlečnými sieťami na lov pri dne. Výbor STECF posúdi uvedené vedecké informácie do 31. júla 2022.“
                                 
                              
                  
                        4.
                     
                     
                        V článku 13 ods. 1 sa písmeno f) nahrádza takto:
                        
                                    „f)
                                 
                                 
                                    v prípade rýb čeľade Caproidae maximálne do 0,5 % celkového ročného výlovu tohto druhu pre všetky druhy výstroja v týchto oblastiach plavidlami, ktoré používajú vlečné siete na lov pri dne (OTT, OTB, TBS, TBN, TB, PTB) v divíziách ICES 7b, 7c a 7f až 7k;“.
                                 
                              
                  
                        5.
                     
                     
                        V článku 13 sa odsek 2 nahrádza takto:
                        „Výnimka de minimis stanovená v odseku 1 písm. a) sa uplatňuje do 31. decembra 2022. Členské štáty s priamym hospodárskym záujmom predložia čo najskôr, najneskôr však do 1. mája 2022, doplňujúce vedecké informácie o zložení úlovkov. Výbor STECF posúdi poskytnuté vedecké informácie do 31. júla 2022.“
                     
                  
                        6.
                     
                     
                        V článku 14 ods. 1 sa písmeno m) nahrádza takto:
                        
                                    „m)
                                 
                                 
                                    v prípade tresky merlang (Merlangius merlangus) maximálne do 5 % celkového ročného výlovu tohto druhu plavidlami, ktoré používajú pelagické vlečné siete, vlečné siete s rozperným rahnom, vlečné siete na lov pri dne a záťahové siete (kódy výstroja: OTB, OTT, OTM, PTB, PTM, TBN, TBS, TBB, OT, PT, TX, TM, SSC, SPR, SDN, SX, SV) v podoblasti ICES 8;“.
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2022 do 31. decembra 2023.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 83, 25.3.2019, s. 1.
         
            (2)  Delegované nariadenie Komisie (EÚ) 2020/2015 z 21. augusta 2020, ktorým sa spresňuje vykonávanie povinnosti vylodiť úlovky pri rybolove určitých druhov v západných vodách na obdobie 2021 – 2023 (Ú. v. EÚ L 415, 10.12.2020, s. 22).
         
            (3)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d.
         
            (4)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d.
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d.
         
            (6)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d.
         
            (7)  Nariadenie Rady (EÚ) 2021/92 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 31, 29.1.2021, s. 31).